**PÁLYÁZATI FELHÍVÁS**

**Szombathely Megyei Jogú Város Önkormányzata Közgyűlése**

a közalkalmazottak jogállásáról szóló 1992. évi XXXIII. törvény 20/A. § alapján

pályázatot hirdet

**A SZOMBATHELYI BARÁTSÁG ÓVODA**

ÓVODAVEZETŐ (magasabb vezető)

beosztás betöltésére

**A közalkalmazotti jogviszony időtartama:**

Határozatlan idejű közalkalmazotti jogviszony

**Foglalkoztatás jellege:**

Teljes munkaidő

**A vezetői megbízás időtartama:**

A vezetői megbízás határozott időre, 2017. 05. 15. - 2022. 07.31. szól

**A munkavégzés helye:**

Vas megye, 9700 Szombathely, Barátság u. 24.

**A beosztáshoz tartozó, illetve a vezetői megbízással járó lényeges feladatok:**

* az intézmény szakszerű és törvényes vezetése a vonatkozó jogszabályok alapján,
* a feladatellátáshoz szükséges személyi-tárgyi feltételek biztosításáról való gondoskodás,
* a magasabb vezetői feladatok ellátása.

**Jogállás, illetmény és juttatások:**

A jogállásra, az illetmény megállapítására és a juttatásokra a közalkalmazottak jogállásáról szóló 1992. évi XXXIII. törvény, a nemzeti köznevelésről szóló 2011. évi CXC. törvény 8. melléklete, valamint pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról szóló 326/2013. (VIII.30.) Korm. rendelet (a továbbiakban: Korm. rendelet) rendelkezései az irányadóak.

Magasabb vezető beosztás ellátására megbízást az kaphat, aki a munkáltatóval közalkalmazotti jogviszonyban áll vagy a megbízással egyidejűleg közalkalmazotti munkakörbe kinevezhető.

**Pályázati feltételek:**

* magyar állampolgárság;
* büntetlen előélet; a pályázó nem áll a Kjt. 20. § (2) bekezdés d) pontjában meghatározottak miatti büntetőeljárás hatálya alatt;
* cselekvőképesség;
* Képesítési feltétel: a nemzeti köznevelésről szóló 2011. évi CXC. törvény (a továbbiakban: Nkt.) 67. § (1) bekezdésében foglaltak alapján:
* az adott nevelési-oktatási intézményben pedagógus munkakör betöltéséhez szükséges felsőfokú iskolai végzettség és szakképzettség,
* pedagógus szakvizsga keretében szerzett intézményvezetői szakképzettség,
* legalább 5 év pedagógus munkakörben szerzett szakmai gyakorlat,
* a nevelési-oktatási intézményben pedagógus munkakörben fennálló, határozatlan időre, teljes munkakörbe szóló alkalmazás vagy a megbízással egyidejűleg pedagógus munkakörben történő, határozatlan időre teljes munkaidőre szóló alkalmazás.
* vagyonnyilakozat-tételi eljárás lefolytatása.

A pályázat részeként benyújtandó iratok, igazolások:

* részletes szakmai önéletrajz, amely igazolja az 5 év szakmai gyakorlat meglétét;
* az álláshely betöltéséhez szükséges végzettség, szakképzettség meglétét, továbbá, amennyiben nyelvvizsgával rendelkezik az idegennyelv-tudást igazoló okmány(ok) másolata;
* a Szombathelyi Barátság Óvoda fejlesztésére, vezetésére vonatkozó program;
* 30 napnál nem régebbi hatósági erkölcsi bizonyítvány a büntetlen előélet, valamint annak igazolására, hogy a pályázó nem áll a Kjt. 20. § (2) bekezdés d) pontjában foglalt büntetőeljárások hatálya alatt és vele szemben nem állnak fenn a (2d) és (2e) bekezdésben foglalt kizáró okok, továbbá annak igazolására, hogy a pályázó nem áll foglalkozástól eltiltás hatálya alatt;
* a pályázó nyilatkozata arról, hogy a pályázati anyagában foglalt személyes adatainak a pályázati eljárással összefüggésben szükséges kezeléséhez hozzájárul;
* a pályázó nyilatkozata arról, hogy a vagyonnyilatkozat-tételi eljárás lefolytatását vállalja;
* a pályázó nyilatkozata arról, hogy a személyes meghallgatása, valamint a pályázatának elbírálása a bizottság, továbbá a közgyűlés nyilvános ülésén történhet-e, vagy kéri a zárt ülés tartását;
* a pályázó nyilatkozata arról, hogy nem áll vele szemben a Kjt. szerinti összeférhetetlenség.

**A pályázat benyújtásának határideje:** 2017. január 22. 16.00 óra (postai úton való benyújtás esetén is)

**A pályázat benyújtásának módja:**

A pályázatokat papír alapon 5 példányban Szombathely Megyei Jogú Város Polgármesterének címezve (9700 Szombathely, Kossuth L. u. 1-3.) kérjük személyesen vagy postai úton benyújtani.

A pályázattal kapcsolatos további információt Szombathely Megyei Jogú Város Polgármesteri Hivatala Egészségügyi és Közszolgálati Osztály (9700 Szombathely, Kossuth L. u. 1-3. III. emelet 313. szoba; telefon: 94/520-176) lehet kérni.

***A pályázat elbírálásának módja, rendje, határideje:***

Az Nkt. 70. § (2) bekezdés j) pontja alapján a pályázó vezetési programjáról a nevelőtestület (szakalkalmazotti értekezlet) véleményt nyilvánít. Az Nkt. 83. § (3) – (4) bekezdése alapján a fenntartó a közoktatási intézmény vezetőjének megbízásával összefüggő döntése előtt beszerzi az alkalmazotti közösség, az óvodaszék, a szülői szervezet véleményét. A munkakör betöltéséről Szombathely Megyei Jogú Város Közgyűlése nevelőtestületi véleményezési határidő lejártát követő harmincadik napot követő képviselő-testületi ülésén dönt.

Szombathely, 2016. december 14.

Dr. Puskás Tivadar

Szombathely Megyei Jogú Város

Polgármestere